“เงินบาท” วันนี้เปิดตลาด 33.80 บ. แนะผู้นำเข้าซื้อสกุลเงินต่างประเทศ เพื่อป้องกันเสี่ยง
“เงินบาท” วันนี้เปิดตลาด 33.72 บ. อ่อนค่าจากปิดตลาดเมื่อวันศุกร์ที่ระดับ 33.61 บ. ชี้กรอบเคลื่อนไหว 33.60 -33.90 บ./ดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง
“เงินบาท” วันนี้เปิดตลาด 33.80 บ. อ่อนค่าจากปิดตลาดเมื่อวันศุกร์ที่ระดับ 33.75 บ. ชี้กรอบเคลื่อนไหว 33.65-33.90 บ./ดอลลาร์
13 ก.พ. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(13 ก.พ.66) เปิดตลาด 33.80 บาทต่อดอลลาร์ อ่อนค่าเล็กน้อย จากราคาปิดตลาดเมื่อวันศุกร์ที่ระดับ 33.75 บาท/ดอลลาร์
โดยค่าเงินบาทเคลื่อนไหวในกรอบ Sideways เช่นเดียวกับค่าเงินในภูมิภาค โดยถูกกดดันจากความเห็นของเจ้าหน้าที่ธนาคารกลางสหรัฐ  และธนาคารกลางอังกฤษ ที่บ่งชี้ถึงความจำเป็นในการปรับขึ้นอัตราดอกเบี้ยต่อไปเพื่อควบคุมเงินเฟ้อที่ยังคงอยู่ในระดับสูง
อย่างไรก็ตามตลาดรอดูตัวเลขเงินเฟ้อสหรัฐในวันอังคาร ซึ่งประเด็นสำคัญนอกจากที่ตัวเลขจะออกมาใกล้เคียงกับตลาดคาดหรือไม่  ยังอยู่ที่การคาดการณ์ต่อถึงแนวโน้มอัตราเงินเฟ้อระยะสั้นและระยะยาว ซึ่งหากคาดการณ์เงินเฟ้อดังกล่าวปรับตัวลดลงหรือทรงตัว ก็อาจทำให้ตลาดลดการถือครองเงินดอลลาร์สหรัฐได้ ในทางกลับกันหากเงินเฟ้อสูงกว่าคาด อาจกดดันให้ค่าเงินบาทไปทดสอบแนวต้าน 34 บาท/ดอลลาร์
สำหรับแรงกดดันด้าน Fund flow ต่อค่าเงินบาท แม้นักลงทุนต่างชาติยังขายสุทธิหุ้นไทยอย่างต่อเนื่อง แต่แรงขายพันธบัตรเริ่มชะลอลง โดยต่างชาติขายสุทธิหุ้นเมื่อวันศุกร์ 2,441 ล้านบาท แต่ซื้อพันธบัตร 423 ล้านบาท
โดยคาดการณ์ค่าเงินบาทวันนี้จะมีความผันผวน และมีแรงซื้อดอลลาร์มากขึ้นทั้งจากผู้นำเข้า และการขายทำกำไรในทองคำ  โดยมีแนวรับ/แนวต้านระยะสั้นที่  33.65/33.90 บาทต่อดอลลาร์  แนะนำผู้นำเข้าควรซื้อเงินตราต่างประเทศเพื่อปิดความเสี่ยงจากอัตราแลกเปลี่ยน